
                       А Ў НАС СЁННЯ МАСЛЕНІЦА…

               Гучыць музыка.   Выходзяць вядучыя.
1В. Гэй, весялей збірайцеся, людзі!
      Зараз свята да нас прыбудзе!
2В. Ад усіх дзвярэй, ад усіх варот
      Збірайся хутчэй, спяшайся, народ!
1В.  Міласці просім
       Завітаць да нас у госці!
       Будзем песні спяваць,
       Весяліцца ды гуляць!
2В. Да нас вясна ідзе,
      Сонейка нясе!
      Вясну сустракаем, 
      Зіму адпраўляем!
Разам:  У нас сёння – Масленіца!
                                        Песня  “Масленіца”

                  Гучыць музыка. З’яўляюцца валачобнікі, якія нясуць  
                                      Сонейка
1В. Сустракаем нашых валачобнікаў.
2В. Вітаем усіх, хто часіну знайшоў,
На наша свята пагуляць прыйшоў!

1 валачобнік. Прывезлі вам Масленіцу,
                      Сустракайце ластавіцу,
2 валачобнік. Наша Масленіца гадавая,
                      Яна госцейка дарагая.
3 валачобнік. Масленіца-крывашыйка,
                      Сустракаем цябе харашэнька:
4 валачобнік. Сырам, маслам, і бліном,
                      І румяным пірагом!
5 валачобнік. Шырокая Масленіца,
                      Мы табою хвалімся,
6 валачобнік.  На горках катаемся,
                      Блінамі аб’ядаемся!
Разам :А ў нас сёння Масленіца!    
 
Гучыць музыка. Валачобнікі выконваюць танец-флэшмоб.      

1В. Ты толькі паглядзі, колькі народу сабралася! Мы свята пачынаем! Чакаюць вас гульні вясёлыя і спаборніцтвы забаўныя!
2В. На другіх паглядзіце і сябе пакажыце! І наш першы конкурс
 “Лепшы святочны стол”   
                                       Работа журы. Абарона сталоў.
 
ІІ.  Узнагароджанне пераможцаў тыдня беларускай мовы і літаратуры.
                                   Сцэнар настаўнікаў беларускай мовы.

 ІІІ. 1В.  Усе Вясну чакаем мы,
               Цяжка стала ад Зімы.
               Толькі Вёсенька спазнілася,
               Мабыць, дзесьці заблудзілася.
  2В. Зіма нам надакучыла, хочацца Вясны.
        Каб птушкі прыляцелі, каб лугі зазелянелі! 

                   Гучыць музыка. З’яўляецца Зіма..

Зіма. Хто мяне тут праганяе?
         Хто Вясну ўжо чакае?
Ні за што і анікому я пакуль квітнець не дам,
Ні гарошку лугавому, ні гародам, ні садам.
Я над імі гаспадыня, мне раўні цяпер няма.
Хто не ведае – глядзіце, гэта я кажу – Зіма!

1В. Ведаю я – Зіма не жартуе, а грозіць
       У момант адзін  нас ўсіх замарозіць.
2В. Хопіць нам яе баяцца, а табе, Зіма, злавацца!
      Сцюжу каб тваю суняць,
      Зараз будзем мы гуляць!
1В.Мы запрашаем паўдзельнічаць у масленічных забавах 
2 каманды: “Зіма” і “Вясна”
2В. За перамогу ў конкурсе або правільны адказ кожная каманда атрымае абаранак, які будзе вешацца на стужку. У якой каманды звязка абаранкаў атрымаецца даўжэйшая, тая і пераможа.

                              Гульня  “Сняжкі”.
(Памочнікамі нацягваецца вяроўка, уздоўж якой - сняжкі. Пакуль гучыць музыка, каманды перакідваюць сняжкі праз вяроўку. Там, дзе сняжкоў будзе менш, тая і пераможа).

Песня.. 
   
Зіма. Дзякуй, шаноўныя за сустрэчу, за тое, што мае традыцыі і абрады памятаеце і захоўваеце, за тое, што шчодра і весела мае провады святкуеце.  А зараз надышоў час Вясну-красну сустракаць.
                           Музыка. Выходзіць Вясна
Вясна.  
Я вам прынесла на зямельку травіцу,
На травіцу расіцу,
На лясочак лісточак,
На дзяўчатак вяночак.
                       Музычна –харэаграфічная кампазіцыя  

Зіма. Вясну з прыходам я вітаю!
І перад тым, як трон аддаць,
Хачу я зерне перадаць.
Бяры зярно і засявай!
Хай новы дзень з прыбыткам будзе,
Прыносіць шчасце, радасць людзям!

                           Зіма перадае Вясне чашу з зернем.
                           Вясна пачынае акідваць усіх зернем.
Вясна.  Будзьце багатыя, як зямля,
Будзьце здаровыя, як вада.
Няхай ваша хата
Будзе заўсёды багата!
     
1В. Ой, штосьці я замерзла.
2В. І сапраўды, давайце наладзім карагод і запросім усіх.
1В. Я аб’яўляю новы конкурс - “Карагод”. Удзельнікі кожнай каманды, бярыцеся за рукі і такім чынам, не разрываючы рук, запрашайце ўсіх гасцей да ўдзелу ў карагодзе словамі: “Чапляйцеся!”
2В. Каманда, якая назбірае больш чалавек, у якой ланцужок будзе даўжэйшы, тая і атрымае абаранак.                            
                                      (Карагод пакуль гучыць музыка)
1В. Добрыя нашы госці!
       Просім вашай мілосці!
2В.  Каб вы сумна не глядзелі
       Добрыя думкі мелі! 
1В. Наша свята гасцямі багата.
                                        Выходзіць мядзведзь.  
2В. А вось і паважаны госць-мядзведзь прачнуўся, ды на свяце апынуўся.

1В. Ну-ка, Мішанька, пакланіся людзям.
                                   Мядзведзь кланяецца.
2В. А зараз пакажы, як нашы хлопцы на кірмашы гуляюць.
                                  Музыка. Мядзведзь паказвае.
1В. А як яны з кірмашу вяртаюцца?
	Мядзведзь паказвае.
2В.  Мішанька, а як нашы дзяўчаты на гулянку збіраюцца?
                                   Музыка. Мядзведзь паказвае.
1В. А цяпер пакажы, як яны з гулянкі вяртаюцца?  
                                   Музыка. Мядзведзь паказвае.

2В. Вучаны Мішка не па кніжках, але прэміі мае…Вось табе яшчэ адна!                   
                                       Даюць яму збан з мёдам.
1В. А які ж мёд без пчол?
2В.  Вось і пчолкі ляцяць.  
                                    Танец пра пчол.
.
1В. А зараз пагуляем яшчэ ў адну гульню. Кожная каманда павінна заплесці касу. Запрашаюцца па 4 удзельнікі. 
2В. Адзін чалавек трымае стужкі, тры астатнія заплятаюць.
Пераможа каманда, якая хутчэй і прыгажэй запляце касу.
                                    Гучыць музыка
1В. А зараз зноў гульня. Запрашаем 5 смелых хлопцаў.
2В.Кожны з вас атрымлівае птушку (размаляваныя самалёцікі). Вам трэба адправіць сваіх птушак як мага далей. Чыя даляціць далей, той і пераможца.
Гучыць музыка, удзельнікі па чарзе пускаюць размаляваных птушак.
Вясна. Бачу я, што  вы мяне чакалі і да свята добра падрыхтаваліся. А бліноў колькі напяклі! Яны вельмі падобныя на сонца, а значыць, дапамагаюць паскорыць надыход цяпла. Я назірала за святам і вельмі ўдзячная ўсім, асабліва камандам “Зіма” і “Вясна”.  Мы падвялі вынікі конкурсаў і ўзнагародзім   пераможцаў.
     Узнагарожданне пераможцаў.
1В. У апошні дзень на масленіцу, звычай быў такі:
Прасілі прабачэння і дзеці, і бацькі.
2В.    Бацькі за тое, што злавалі, што мала дзетак шкадавалі.
1В.    А дзеці, што бацькоў не шанавалі.
 2В.  Каб не парушыць звычай гэты
        Нам трэба не забыць
        За ўсё, што дрэннага зрабілі
        Прабачэння папрасіць

 
1В. Вось і падышло да канца наша свята. Жадаем, каб шчасце вас не пакідала.  
2В. Бывайце здоровы 
      Дабра нажывайце.  
      А год прабяжыць,
      Вы зноў нас чакайце!
                   Гучыць песня “ Бывайце здаровы”  Усе спяваюць.
 

























 

